
Čudesna je livada svakog proljeća. Čini se 
kao da se biljke natječu koja će se okititi ljep- 
šim cvijetom. 

U tom raskošnom šarenilu cvijeća i zelenih 
travki, uza sam rub livade, pokraj šume, raste i 
obična kopriva. Kao da se malo stidi jer nije li- 
jepa poput cvijeća. Ali, ona ispod svog lista kri- 
je veliku tajnu — neobična jajašca. 

Proljetni dani sve su duži. Sunce livadu 
sve jače grije. Iz jajašca, pod utjecajem topline, 
izmigolji gusjenica. Sitna je i ubrzo vrlo gladna. 
Neumorno gricka koprivino lišće. Raste vrlo 
brzo pa mora promijeniti odjeću — svoju kožu, 
ostavljajući staru iza sebe kao iznošenu košu- 
licu. A zatim, uredna i čista dalje jede, raste, 
pa se još nekoliko puta presvuče. Svaki put za- 
sja u novoj, udobnijoj koži. Poput male, bojama 
ukrašene četkice vere se po grančicama, zavi- 
ruje lijevo-desno, penje se po biljkama u potra- 
zi za ukusnim lišćem. Napokon, kad dovoljno 
naraste, posljednji put skine staru košuljicu pa 
umjesto nje napravi oko sebe kao o 2 čvrstu 
opnu i preobrazi se u Kukulji 


Način kretanja gusjenice grbice 

Gusjenica lažne sedefice izgleda poput čet- 
kice. Jakim čeljustima žvače lišće, sve dok 
ne dođe vrijeme za kukuljenje. 


Jajašca različitih vrsta leptira (uvećano 10 puta) 


Kukuljica miruje, ne hrani se, kao da nije 
živa, ali se za to vrijeme u njoj zbivaju velike 
promjene. Počinju se nazirati krila, nožice, veli- 
ke oči, ticala i doskora — gle čuda! 

Raskine se čvrsti oklop kukuljice i iz nje 
se izvuče — leptir. Još sav nježan drhti ovje- 
šen o grančicu. Na toplom zraku širi i suši svo- 
ja krila koja se pune životnim sokom. Kao da 
nije siguran može li poletjeti, pa ih još jednom 
sklopi, rasklopi . .. Eto, sad je spreman da po- 
leti u svijet. 


Zastrašujući izgled štiti gusjenicu od nepri- 
jatelja. 


Prilikom kukuljenja u tijelu gusjenice dolazi 
do promjena. Stvara se čvrsti oklop kukulji- 
ce, a na prednjem dijelu tijela nastaju ticala, 
oči, sisalo, noge i krila budućeg leptira. Kad 
je razvoj u kukuljici završen, zbog leptirovog 
napinjanja oklop na leđima puca i leptir izla- 
zi. Slabašnim nožicama ovjesi se o travku ili 
grančicu. Za samo dvadesetak minuta kratka 
krila se napune krvlju, rastegnu se, osuše i 
očvrsnu, pa je leptir sposoban za let. 


Žućak je prvi proljetni leptir. Živi na sunča- 
nim šumskim proplancima gdje raste krka- 
vina kojom se hrani njegova gusjenica. Pre- 
zimljuje u zakucima potkrovlja, ispod odlup- 
ljene kore drveta, ispod naslaganih dasaka ili 
gomile suhoga lišća. (Slika lijevo — mužjak, 
dolje — ženka) 


Ali, već na prvom letu, vrebaju ga mnoge 
opasnosti. Samo što se sklopljenih krila smirio 
na suhoj grančici, ugleda ga gladna ptica. Pole- 
ti prema leptiru i poveseli se slasnom zalogaju. 
Ali, gle! Leptir je hrabro dočeka i, baš kad ga 
htjede zgrabiti, on hitro raširi krila. Iznenađena 
ptica ustukne. Učinilo joj se da pred sobom vi- 
di oči svog neprijatelja. Ovog puta su leptira — 
danje paunče — spasile šare na njegovim krili- 
ma, nalik na sovine oči. A ptica se boji sove! 

Danje paunče poleti uz rub šume. Lepršao 
je od cvijeta do cvijeta a zatim krene prema 
grmu prepunom čičaka. Tu se sunčao i hranio 
leptir čičkovac. Šare na njegovim sklopljenim 


krilima slične su bodljama čička pa ga tako ne- 


prijatelj teško može uočiti. Ali, kad poleti, krila 
mu s gornje strane zablistaju živim, zastrašuju- 
ćim bojama. 

Povećana ljuščica leptirovog krila 


Danje paunče možemo vidjeti među prvim 
proljetnim leptirima na šumskim proplanci- 
ma, livadama i cvijetnjacima. Njegova gusje- 
nica se javlja dva puta godišnje, a hrani se sa- 
mo kopriv Prezimljuje kao odrasli leptir. 
(Slika gore lijevo i desno) 


Sumska zebra (slika desno) ne voli livade. 
Susrećemo je uz rubove šuma, na šumskim 
Putovima i proplancima. Odmjerenim i la- 
ganim zamasima krila najčešće plovi uza sa- 
me krošnje. 


Žedan leptir danje paunče požuri do obliž- 
nje vode. Na mokrom tlu uz vodu već se napa- 
jalo društvo leptira: bijelci, plavci, lastin rep, 
preljevice . . . Danje paunče se oprezno približi 
Vodi jer — opasnost vreba pri svakom pokretu. 
I doista! Velika zelena žaba, dobro skrivena u 
zelenom bilju, čekala je priliku da skoči... 

No spas stigne u pravi trenutak! Nešto je 
uplašilo žabu pa ona odskoči dublje u zelenilo. 

Pored vode mirno i sigurno sleti leptir pru- 
gasto jedarce. Šare njegovih žuto-crnih krila 
slične su tigrovim prugama. Žarkim bojama 
često može iznenaditi svoje neprijatelje. 


Šumski okač (slika desno) pojavljuje se na 
gorskim livadama. Zivahan je lijepom i 
mirnom vremenu, a kad oblak zastre sunce 
ili puhne vjetar, pritaji se na travi ili grančici 


pa ga možemo lako dodirnuti. 


Modra preljevica (slika dolje lijevo) dobila 
je ime po prelijevanju metal ave boje na 
krilima u ljubičasto i obratno, zbog loma 
svjetlosti na ljuščicama. Živi rub šume i 
na šumskim proplancima. Gusjenica se hra- 
ni lišćem raznih vrsta vrba. 


Prugasto jedarce (slika dolje desno) laga- 
nim i odmjerenim zamasima krila jedri duž 
cvjetnih obronaka, pa do ruba šume, kao da 
se nikoga ne boji. Šarama nalik na tigrove 
pruge te crvenkastom točkom na krilima iz- 
nenađuje svoje neprijatelje. 


Nakon što su se napili vode, leptiri odlete 
na livadu da se nahrane slatkim cvjetnim so- 
kom. Lepršali su livadama dok nije došlo vrije- 
me da svaki od njih potraži svoju leptiricu. 

Kad je danje paunče ugledalo leptiricu uk- 
rašenu šarama poput njegovih, hitro joj se pri- 
bliži. Gleda je, miriše, širi krila i pokazuje joj 
svoje šare. Iste su! Nije pobjegla. S malog cvi- 
jeta sletjela je na veći gdje ima mjesta za obo- 
je. Veselili su se tom susretu: doticali se ticali- 
ma, oblijetali jedan oko drugoga. Zatim su po- 
letjeli na ljubavni let. 

Letjeli su zajedno sve dok, nakon parenja, 
nije došlo vrijeme da leptirica odloži svoja ja- 
jašca ispod lista neugledne koprive. 

Tako je na samom rubu livade, pokraj šu- 
me, ispod koprivina lista, još jedanput započela 
priča o gusjenici, kukuljici i leptiru kojemu ša- 
rena krila često pomažu da izmakne neprijate- 
lju, da se sakrije i da nađe svoju leptiricu . . . 


Glava gusjenice 
(očice, čeljusti. . .) 


Čičkovac (slika lijevo) leti po cijelom svije- 
tu. Poput ptica selica stiže k nama u proljeće 
iz Sjeverne Afrike. Gusjenica se hrani raz- 
nim vrstama čičaka. 


Leptir i leptirica livadnog okača i lažne sede- 
fice u parenju (slike dolje). 


Nakon parenja, oplođena ženka odloži jajaš- 
ca koja kod nekih vrsta prezime. Kod većine 
vrsta prezimljuje gusjenica ili kukuljica, a sa- 
mo malo njih kao odrastao leptir. Tokom 
proljeća ili u ljeto iz jaja se razvije gusjenica. 
Kad odraste, zakukulji se... Jednog dana 
šareni leptir zaleprša cvjetnom livadom. 


Povećana snimka krila lastinog repa pokazu- 
je raspored raznobojnih ljuščica koje su po- 
redane u nizovima poput crepova na krovu 
(slike lijevo). 


Lastin rep (slika dolje) jedan je od naših 
najljepših leptira. Sve ga se rjeđe može naći 
u prirodi, pa je zaštićen. Ime je dobio po iz- 
duženim završecima krila sličnim lastavič- 
jem repu. Gusjenica lastinog repa je zelena s 
crnim poprečnim prugama i crvenim točki- 
cama na ledima. Hrani se raznim vrstama šti- 
tarki (komorač, kumin) pa često živi u vrto- 
vima. Lastin rep prezimljuje kao kukuljica. 


Gusjenica lastinog repa može naglo izbaciti 
roščiće i tako uplašiti neprijatelja. 

ZBIRKA LEPTIRA NAŠIH KRAJEVA 

